Diari Oficial de la Generalitat Valenciana


Sumari del DOGV 9185, del 30-09-2021 (2021/9343)

Extracte de la Resolució de 14 de setembre de 2021, de la Conselleria d'Innovació, Universitats, Ciència i Societat Digital, per la qual es convoquen, per a l'exercici 2022, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9185

Data del DOGV
:   30-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9343


Data del document
:   14-09-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital

Extracte de la Resolució de 14 de setembre de 2021, de la Conselleria d'Innovació, Universitats, Ciència i Societat Digital, per la qual es convoquen, per a l'exercici 2022, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana. [2021/9343]  
BDNS (identif.): 583745.  
De conformitat amb el que preveuen els articles 17.3 b, 20.8 a i 23 de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacionals de subvencions (http://www.pap.minhap.gob.es/bdnstrans).  
  
Primer. Convocatòria  
Es convoquen, en règim de concurrència competitiva, subvencions per a 2022, destinades al programa per a la promoció de la investigació científica, el desenvolupament tecnològic i la innovació a la Comunitat Valenciana, regulades en l'Ordre 19/2020, d'1 d'octubre, de la Conselleria d'Innovació, Universitats, Ciència i Societat Digital, per la qual s'aproven les bases reguladores per a la concessió de subvencions del Programa per a la promoció de la investigació científica, el desenvolupament tecnològic i la Innovació a la Comunitat Valenciana (DOGV 8919, 05.10.2020).  
  
Segon. Persones beneficiàries  
Podran ser persones beneficiàries d'aquestes subvencions les que es preveuen en l'article 5 de les bases reguladores, sempre que complisquen els requisits que s'hi fixen i el que, addicionalment, es dispose en els annexos de la convocatòria.  
  
Tercer. Sol·licituds i documentació  
1. Els models d'impresos normalitzats (sol·licituds i la resta de documentació) estaran disponibles en la seu electrònica de la Generalitat: (https://sede.gva.es)  
2. La presentació de sol·licituds i de la documentació exigida per a cada convocatòria es realitzarà de conformitat amb el que estableix l'article 14 de les bases reguladores, així com amb el que es disposa en l'apartat 4 de la present resolució.  
  
Quart. Termini de presentació de les sol·licituds  
El termini per a la presentació de sol·licituds serà del 15 d'octubre al 2 de novembre per a les següents ajudes:  
- Subvencions per a la contractació de personal investigador predoctoral: annex I (ACIF).  
- Subvencions per a estades de contractats predoctorals en centres d'investigació fora de la Comunitat Valenciana: annex II (BEPFI).  
  
- Subvencions del programa «Santiago Grisolía»: annex III (GRISOLIA).  
- Subvencions per a la contractació de personal investigador en fase postdoctoral: annex IV (APOSTD).  
- Subvencions per a donar suport a la contractació de personal investigador doctor de les ajudes Ramón y Cajal: annex V (ACOND).  
- Subvencions per a la contractació de personal de suport vinculat a un projecte de transferència tecnològica: annex VI (APOTI).  
- Subvencions per a estades de personal investigador doctor en centres d'investigació radicats fora de la Comunitat Valenciana: annex VIII (BEST).  
- Subvencions a grups d'investigació emergents: annex IX (GE).  
  
- Subvencions del programa «Prometeu» per a grups d'investigació d'excel·lència: annex XI (PROMETEU).  
- Subvencions per a la captació de projectes europeus o altres programes de caràcter internacional: annex XII (APE).  
- Subvencions per a la promoció i dinamització dels parcs científics: annex XIV (PPC).  
  
El termini per a la presentació de sol·licituds serà del 2 al 16 de novembre per a aquestes ajudes:  
- Subvencions per a la realització d'estades de personal investigador doctor en empreses de la Comunitat Valenciana: annex VII (AEST).  
  
- Subvencions per a grups d'investigació consolidats: annex X (AICO).  
- Subvencions per a l'organització i difusió de congressos, jornades i reunions científiques, tecnològiques, humanístiques o artístiques de caràcter internacional: annex XIII (AORG).  
  
Cinqué. Finançament i import de la convocatòria  
Les subvencions que convoca la present resolució per a l'exercici 2022 es finançaran amb càrrec a la línia S4015000 del programa pressupostari 542.50, Investigació, desenvolupament tecnològic i innovació, del pressupost de despeses de la Generalitat, amb un import estimat de 23.915.921,00 euros, condicionat a l'existència de crèdit adequat i suficient per a això en els pressupostos de la Generalitat per a l'any 2022. L'import global màxim per a l'exercici 2022 es farà públic per una resolució de la Conselleria d'Innovació, Universitats, Ciència i Societat Digital.  
  
Alacant, 14 de setembre de 2021.- La consellera d'Innovació, Universitats, Ciència i Societat Digital: Carolina Pascual Villalobos.